**Ministru kabineta noteikumu projekta „Grozījumi Ministru kabineta 2009. gada 17. februāra noteikumos Nr. 152 „Lopbarības augu sēklaudzēšanas un sēklu tirdzniecības noteikumi”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Sēklu un šķirņu aprites likuma 2. panta 1. punkta "a" apakšpunkts un 17. panta piektā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban ir spēkā Ministru kabineta 2009. gada 17. februāra noteikumi Nr.152 „Lopbarības augu sēklaudzēšanas un sēklu tirdzniecības noteikumi” (turpmāk – noteikumi Nr.152). 2016.gada 3.martā ir pieņemta Komisijas Īstenošanas direktīva (ES) 2016/317, ar ko attiecībā uz sēklu iepakojumu oficiālo etiķeti groza Padomes Direktīvu 66/401/EEK, 66/402/EEK, 2002/54/EK, 2002/55/EK, 2002/56/EK un 2002/57/EK (turpmāk – Direktīva 2016/317). Tā paredz oficiālajās etiķetēs no 2017.gada 1. aprīļa norādīt oficiāli piešķirto sērijas numuru.2016. gada 1. decembrī ir pieņemta Komisijas Īstenošanas direktīva (ES) 2016/2109, ar ko groza Padomes Direktīvu 66/401/EEK, lai iekļautu jaunas sugas un sugas *Lolium x boucheanum* Kunth botānisko nosaukumu (turpmāk – Direktīva 2016/2109). Direktīva 2016/2109 paredz jaunas lopbarības augu sugas, kas piemērotas audzēšanai dienvidu reģionos, piemēram, Spānijā, Portugālē, Itālijā, bet Latvijā šīs sugas neaudzē, tāpēc Latvija ir pieprasījusi Eiropas Komisijai atbrīvojumu no direktīvas prasību pārņemšanas attiecībā uz šīm sugām. Tāpat Direktīva 2016/2109 paredz precizēt latīnisko nosaukumu hibrīdajai airenei, ko Latvijā audzē un kas ir iekļauta noteikumos Nr.152.Lai uz sēklu iepakojumu oficiālajām etiķetēm norādītu oficiāli piešķirto sērijas numuru, (prasība jāievieš līdz 2017. gada 31. martam), ir nepieciešams izdarīt izmaiņas Kultūraugu uzraudzības valsts informācijas sistēmas (turpmāk – KUVIS) sēklu etiķešu modulī, izveidojot etiķešu numerācijas sistēmu un piešķirot etiķetei unikālu numuru atkarībā no sugas, šķirnes, kategorijas un ražas gada, kā arī izmaiņas etiķešu drukāšanas termoprintera etiķešu uzdrukas programmā. Izveidotā etiķešu numerācijas sistēma nodrošinās sēklas materiāla izsekojamību un etiķešu izsniegšanas, izplatīšanas un izmantošanas kontroli. Izmaksas, kas radīsies, ieviešot izmaiņas KUVIS un etiķešu termoprintera drukāšanas sistēmā, Valsts augu aizsardzības dienests segs no piešķirtajiem valsts budžeta līdzekļiem.Izpildot ar Ministru kabineta 2014. gada 28. novembra rīkojumu Nr. 694 „Par Uzņēmējdarbības vides uzlabošanas pasākumu plānu 2014.–2015. gadam” apstiprinātā plāna 6.3. apakšpunktā iekļauto uzdevumu, ir jāievieš Brīvas pakalpojumu sniegšanas likumā paredzētais klusēšanas un piekrišanas princips, lai varētu uzskatīt, ka lopbarības augu sēklaudzētāja, sēklu sagatavotāja, saiņotāja, ievedēja un tirgotāja iesniegums Valsts augu aizsardzības dienestā ir izskatīts, pieņemts pozitīvs lēmums un persona reģistrēta Sēklaudzētāju un sēklu tirgotāju reģistrā arī tad, ja tā noteiktajā termiņā nav saņēmusi minētās iestādes atbildi.Tā kā ar noteikumu projektu tiek ieviests Brīvas pakalpojumu sniegšanas likumā paredzētais klusēšanas un piekrišanas princips, turpmāk Valsts augu aizsardzības dienests sēklaudzētāju un sēklu tirgotāju reģistrācijas apliecību izsniegs pēc personas pieprasījuma. Lai paātrinātu izmaiņu izdarīšanu sēklaudzētāju un sēklu tirgotāju reģistrā, tiek saīsināts periods, kādā Valsts augu aizsardzības dienests izdara izmaiņas reģistrā.Noteikumos Nr.152 nepieciešams precizēt latviskos sugu apzīmējumus vīķiem.Tāpat noteikumos Nr.152 nepieciešams precizēt normu par izmaiņu izdarīšanu sēklaudzētāju reģistrā, ņemot vērā to, ka persona iesniedz dienestā iesniegumu tikai tad, kad izmaiņas ir nepieciešamas un tās pārsvarā attiecas uz nosaukumu, adresi, kontaktinformāciju u. c.Noteikumos Nr.152 ir jāsvītro norma, kas ir zaudējusi aktualitāti attiecībā uz bioloģisko un konvencionālo produktu paralēlo ražošanu, jo tā vairs nav pieļaujama, ievērojot normatīvos aktus bioloģiskās lauksaimniecības jomā.Tāpat ir jāsvītro norma par lauku apskates iesnieguma iesniegšanas kavējuma iemesliem, jo dienests, pieņemot lēmumu atteikt lauku apskati, neņem vērā iesnieguma iesniegšanas kavējuma iemeslus, tāpēc tiem nav juridiskas nozīmes.Nepieciešams svītrot normu, ka tirgotājs katru gadu paziņo Valsts augu aizsardzības dienestam iepirkto, bet nerealizēto sēklu, jo Regula (EK) Nr. 1782/2003 ir atcelta un regulas prasības attiecībā uz šī punkta izpildi vairs nav aktuālas.Ministru kabineta noteikumu projekts „Grozījumi Ministru kabineta 2009. gada 17. februāra noteikumos Nr.152 „Lopbarības augu sēklaudzēšanas un sēklu tirdzniecības noteikumi”” (turpmāk – noteikumu projekts) paredz:1. precizēt lopbarības augu sēklaudzētāju, sēklu sagatavotāju, saiņotāju, ievedēju un tirgotāju reģistrācijas kārtību, ieviešot klusēšanas un piekrišanas principu un nosakot, ka reģistrācijas apliecība izsniedzama pēc personas pieprasījuma elektroniska vai papīra dokumenta formā;

2) saīsināt termiņu izmaiņu izdarīšanai Sēklaudzētāju un sēklu tirgotāju reģistrā; 3) ieviest Direktīvas 2016/317 prasības, nosakot, ka oficiālajā etiķetē norādāms oficiāli piešķirtais sērijas numurs;4) ieviest Direktīvas 2016/2109 prasības, precizējot hibrīdās airenes latīnisko nosaukumu;5) precizēt sugu nosaukumus vīķiem;6) svītrot aktualitāti zaudējušās normas.Līdz ar noteikumu projekta pieņemšanu pilnībā tiks pārņemtas Direktīvas 2016/317 un Direktīvas 2016/2109 prasības un ieviests Uzņēmējdarbības vides uzlabošanas pasākumu plānā 2014.–2015.gadam paredzētais klusēšanas un piekrišanas princips.  |
| 3. | Projekta izstrādē iesaistītās institūcijas | Zemkopības ministrija un Valsts augu aizsardzības dienests  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz lopbarības augu sēklaudzētājiem, sēklu sagatavotājiem, saiņotājiem, ievedējiem un tirgotājiem. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neuzliek administratīvo slogu lopbarības augu sēklaudzētājiem, sagatavotājiem, saiņotājiem, ievedējiem un tirgotājiem, jo neparedz papildu informācijas sniegšanas vai uzglabāšanas pienākumus. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

*Anotācijas III un IV sadaļa* – projekts šīs jomas neskar.

|  |
| --- |
| **V. Tiesību akta projekta atbilstība Latvijas Republikas** **starptautiskajām saistībām** |
| 1. | Saistības pret Eiropas Savienību | Direktīva 2016/317;Direktīva 2016/2109. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Direktīva 2016/317;Direktīva 2016/2109. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību - pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) - kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
|  **Direktīva 2016/317** |
| 1.panta 1.punkta „a” apakšpunkts | 1.35.apakšpunkts | Minētā norma ir pārņemta pilnībā. | Pārņemtā norma neparedz stingrākas prasības. |
| 1.panta 1.punkta „b” apakšpunkts | 1.36.apakšpunkts | Minētā norma ir pārņemta pilnībā. | Pārņemtā norma neparedz stingrākas prasības. |
| 1.panta 1.punkta „c” apakšpunkts | 1.37.apakšpunkts | Minētā norma ir pārņemta pilnībā. | Pārņemtā norma neparedz stingrākas prasības. |
| 1.panta 2.punkta „a” apakšpunkts | 1.38.apakšpunkts | Minētā norma ir pārņemta pilnībā. | Pārņemtā norma neparedz stingrākas prasības. |
| 1.panta 2.punkta „b” apakšpunkts | 1.39.apakšpunkts | Minētā norma ir pārņemta pilnībā. | Pārņemtā norma neparedz stingrākas prasības. |
| 2.pants |  | Minētā norma ir pārņemta ar Ministru kabineta 2016. gada 14. jūnija noteikumiem Nr. 379 „Grozījumi Ministru kabineta 2007.gada 13.februāra noteikumos Nr.120 „Labības sēklaudzēšanas un sēklu tirdzniecības noteikumi””. | Pārņemtā norma neparedz stingrākas prasības. |
| 3.pants |   | Minētā norma tiks pārņemta ar grozījumiem Ministru kabineta 2012.gada 14.augusta noteikumos Nr.554 „Biešu sēklaudzēšanas un sēklu tirdzniecības noteikumi”. |   |
| 4.pants |  | Minētā norma tiks pārņemta ar grozījumiem Ministru kabineta 2010.gada 29.jūnija noteikumos Nr.592 „Dārzeņu sēklaudzēšanas un sēklu tirdzniecības noteikumi”. |   |
| 5.pants |   | Minētā norma tiks pārņemta ar grozījumiem Ministru kabineta 2016. gada 5. janvāra noteikumos Nr. 12 „Kartupeļu sēklaudzēšanas un sēklas kartupeļu tirdzniecības noteikumi”. |  |
| 6.pants  |  | Minētā norma ir pārņemta ar Ministru kabineta 2016. gada 20. decembra noteikumiem Nr. 867 „Grozījumi Ministru kabineta 2010. gada 13.aprīļa noteikumos Nr. 352 „Eļļas augu un šķiedraugu sēklaudzēšanas un sēklu tirdzniecības noteikumi””. | Pārņemtā norma neparedz stingrākas prasības. |
| 7.pants | 2.punkts | Minētā norma ir pārņemta pilnībā. | Pārņemtā norma neparedz stingrākas prasības. |
| 8.pants | Nav jāpārņem, noteikta spēkā stāšanās kārtība. | Projekts šo jomu neskar. | Projekts šo jomu neskar. |
| 9.pants | Nav jāpārņem, norādīti adresāti. | Projekts šo jomu neskar. | Projekts šo jomu neskar. |
| **Direktīva 2016/2109** |
| 1.panta 1.punkta „a” apakšpunkts  | 1.19.apakšpunkts | Minētā norma pārņemta pilnībā. | Pārņemtā norma neparedz stingrākas prasības. |
| 1.panta 1.punkta „b” un „c” apakšpunkts | Netiek pārņemti, jo Latvija ar grozījumiem lēmumā Nr. 2010/680/EK tiek atbrīvota no jaunu sugu pārņemšanas nacionālajos normatīvajos aktos. Par grozījumiem lēmumā tiks balsots Eiropas Komisijas sēklu pastāvīgajā komitejā 21.02.2017. |  |   |
| 1.panta 2.punkts | 1.19., 1.23., 1.26. un 1.41.apakšpunkts | Minētā norma pārņemta pilnībā. | Pārņemtā norma neparedz stingrākas prasības. |
| 1.panta 3.punkts | Netiek pārņemts, jo Latvija ar grozījumiem lēmumā Nr. 2010/680/EK tiek atbrīvota no jaunu sugu pārņemšanas nacionālajos normatīvajos aktos. Par grozījumiem lēmumā tiks balsots 21.02.2017. Eiropas Komisijas sēklu pastāvīgajā komitejā. |  |  |
| 2.un 3.pants | Nav jāpārņem, noteikta spēkā stāšanās kārtība. | Nav attiecināms. | Nav attiecināms. |
| 4.pants | Nav jāpārņem, norādīti adresāti. | Nav attiecināms. | Nav attiecināms. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts nesatur valsts normatīvajos aktos noteiktās tehniskās prasības un nav paziņojams Eiropas Komisijai kā tehnisko noteikumu projekts atbilstoši Ministru kabineta 2010.gada 23.februāra Ministru kabineta instrukcijai Nr.1 „Kārtība, kādā valsts pārvaldes iestādes sniedz informāciju par tehnisko noteikumu projektu”. |
| Cita informācija |  Nav |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas** **aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu tika ievietota Zemkopības ministrijas tīmekļa vietnes www.zm.gov.lv sadaļā „Sabiedriskā apspriešana”. |
| 2. | Sabiedrības līdzdalība projekta izstrādē | Noteikumu projekts saskaņots ar Lauksaimnieku organizāciju sadarbības padomi un Zemnieku saeimu.  |
| 3. | Sabiedrības līdzdalības rezultāti | Iesaistītās puses atbalsta projekta virzību. |
| 4. | Cita informācija | Nav. |
| **VII. Tiesību akta projekta izpildes nodrošināšana** **un tās ietekme uz institūcijām** |
| 1. | Projekta izpildē iesaistītās institūcijas | Izpildi nodrošinās Zemkopības ministrijas padotībā esošais Valsts augu aizsardzības dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav ietekmes uz pārvaldes funkcijām un institucionālo struktūru.Nav paredzēta jaunu institūciju izveide, esošu institūciju likvidācija vai reorganizācija, ne arī to ietekme uz institūcijas cilvēkresursiem. |
| 3. | Cita informācija | Nav. |

Zemkopības ministrs Jānis Dūklavs

Zemkopības ministrijas valsts sekretārs Dace Lucaua

Laizāne 67027360

laura.laizane@zm.gov.lv